**Årsmelding for 2018**

Årsmøte ble avholdt 10. mars på Merket i Valdres

Styret som ble valgt av årsmøtet har hatt følgende sammensetning.

Styreleder: Kristin Kopstad Valg for 1 år i 2018

Styremedlem: Eva-Kristin Hangård Valgt for 1 år i 2018

Styremedlem: Kari Flagstad Valgt for 1 år i 2018

Styremedlem: Siv Hammerseng Valgt for 2 år i 2018

Styremedlem: Hanne Slettum Valgt for 2 år i 2018

1.Vara: Tove Anita Henriksen På valg for 1 år i 2018

2. Vara| Katrin Austnes På valg for 1 år i 2018

Det ble ikke valgt ny valgkomitè

Styret har hatt 2 styremøter med personlig oppmøte, i tillegg har det vært arrangert en styreseminarhelg hvor styret over to dager arbeidet med saker til årsmøtet. I tillegg har styret kommunisert på mail og facebook og tatt noen avgjørelser i disse media.

**Aktiviteter 2018**

Årsmøte ble avholdt 10. mars på Merket i Valdres. Anne Nystuen fra CP-foreningens styre deltok på årsmøtet. Årsmøtet ble lagt til en vinteraktivitetshelg vi arrangerte for medlemmene i foreningen på Merket i Valdres fra 9/3 til 11/3. Utenom årsmøte ble det arrangert mange fine aktiviteter både utendørs og innendørs denne helgen. Det var 31 medlemmer som deltok.

Både i mai og november ble det arrangert bowling. Først på Hamar og deretter

på Gjøvik. Dette har vært fine arrangementer med mange deltakere, og vi ønsker å fortsette med dette i 2019. Her sponser foreningen både bowling, mat og drikke.

Styreleder og to styremedlem deltok på landsmøte i Trondheim i juni. Der var tema brukermedvirkning og samhandlingen mellom lokalt og nasjonalt nivå, men blant annet fokus på opplæring av og samarbeid mellom fylkesstyrene.

29. september var det ungdomstreff. Vi hadde leid inn standupkomiker Dan Are Lykke Larsen og det ble servert pizza og kinamat. Det var 13 deltakere på arrangementet. 10 medlemmer i foreningen og 3 ledsagere.

Ett styremedlem deltok på fylkesledersamling på Gardermoen i november.

25. november arrangerte vi et førjulstreff på Vitensenteret på Gjøvik. Vi var 21 medlemmer som deltok. Først hadde vi felles økt hvor vi fikk besøke senteres planetarium og fikk oss en tur ut i verdensrommet. Deretter lagde vi ekstra gode papirfly og noen børstemaskiner. Til sutt var det felles bespisning og videre utforskning av senteret på egenhånd.

**Økonomi**

Vi har fått tilskudd på kr.40.000,- fra CP foreningen sentralt.

Vi har fått tilskudd på kr. 10.000 fra CP foreningen sentralt til vårt ungdomsarrangement.

Vi har fått grasrotandel på kr. 8024,- fra Norsk Tipping, grasrotandelen.

Styret vurderer foreningen økonomi som god og under kontroll. Foreningen har arrangert 5 aktiviteter. Egenkapital har blitt noe redusert i løpet av året, men dette var lagt inn i budsjettet for 2018.

**Medlemmer**

Foreningen hadde ved årsskiftet 143 tegnede medlemskap, 58 enkeltmedlemmer og 80 registrerte familiemedlemskap, hvilket gir et offisielt medlemstall på 312. Dette er en nedgang på 2 medlemmer fra 2017. I tillegg kommer institusjonsmedlemmer. Medlemsantallet fordeler seg med 124 medlemmer i Hedmark og 199 medlemmer i Oppland.

26 januar 2019

Styret i Cerebral Parese Foreningen for Hedmark og Oppland

Kristin Kopstad Kari Flagstad Siv Hammerseng

Styreleder Økonomi Styremedlem, nettansvarlig

Eva-Kristin Hangård Hanne Katrin Austnes

Sekretær Styremedlem Vara

Tove Anita Henriksen

Vara